ԱՄՓՈՓԱԹԵՐԹ

ՊԵՏԱԿԱՆ (ՄՈՒՆԻՑԻՊԱԼ) ԳՆՈՒՄՆԵՐԻ ՀԱՄԱՐ ԱՌԱՆՁԻՆ ՏԵՍԱԿԻ ԱՊՐԱՆՔՆԵՐԻ ԾԱԳՄԱՆ ԵՐԿՐԻ ՈՐՈՇՄԱՆ ԿԱՆՈՆՆԵՐԻՆ ՀԱՄԱՊԱՏԱՍԽԱՆ ԵՎՐԱՍԻԱԿԱՆ ՏՆՏԵՍԱԿԱՆ ՄԻՈՒԹՅԱՆ ԱՆԴԱՄ ՊԵՏՈՒԹՅՈՒՆՆԵՐԻ ԱՐԴՅՈՒՆԱԲԵՐԱԿԱՆ ԱՊՐԱՆՔՆԵՐԻ ԵՎՐԱՍԻԱԿԱՆ ՌԵԵՍՏՐԻ ՁԵՎԱՎՈՐՄԱՆ, ՎԱՐՄԱՆ ԵՎ ՎԵՐԻՖԻԿԱՑՄԱՆ ՀԱՐՑԵՐՈՎ ԼԻԱԶՈՐ ՄԱՐՄԻՆ ՍԱՀՄԱՆԵԼՈՒ ՄԱՍԻՆ

|  |  |
| --- | --- |
| 1․ ՀՀ առևտրաարդյունաբերական պալատ | 10․11․2021թ․ |
| №01-01/200 |
|  Հայտնում ենք Ձեզ, որ «Պետական (մունիցիպալ) գնումների համար առանձին տեսակի ապրանքների ծագման երկրի որոշման կանոններին համապատասխան Եվրասիական տնտեսական միության անդամ պետությունների արդյունաբերական ապրանքների եվրասիական ռեեստրի ձևավորման, վարման և վերիֆիկացման հարցերով լիազոր մարմիններ սահմանելու մասին» Հայաստանի Հանրապետության կառավարության որոշման նախագծի վերաբերյալ ՀՀ առևտրաարդյունաբերական պալատը առաջարկություններ և /կամ դիտողություններ չի ներկայացնում։ | Ընդունվել է |
| 2. ՀՀ պետական եկամուտների կոմիտե  | 12.11.2021թ․ |
| № 01/3-2/72124-2021 |
| «Պետական (մունիցիպալ) գնումների համար առանձին տեսակի ապրանքների ծագման երկրի որոշման կանոններին համապատասխան Եվրասիական տնտեսական միության անդամ պետությունների արդյունաբերական ապրանքների եվրասիական ռեեստրի ձևավորման, վարման և վերիֆիկացման հարցերով լիազոր մարմիններ սահմանելու մասին» Հայաստանի Հանրապետության կառավարության որոշման նախագծի (այսուհետ՝ Նախագիծ) վերաբերյալ հայտնում ենք հետևյալը.Հայաստանի Հանրապետության Սահմանադրության 6-րդ հոդվածի 2-րդ մասի համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Լիազորող նորմերը պետք է համապատասխանեն իրավական որոշակիության սկզբունքին:Հայաստանի Հանրապետության Սահմանադրության 153-րդ հոդվածի 3-րդ մասի համաձայն` Կառավարությունն իրավասու է ընդունելու ենթաօրենսդրական նորմատիվ իրավական ակտեր:Նորմատիվ իրավական ակտերի մասին Հայաստանի Հանրապետության օրենքի 2-րդ հոդվածի 1-ին մասի 3-րդ կետի համաձայն` ենթաօրենսդրական նորմատիվ իրավական ակտը Սահմանադրության և օրենքների հիման վրա և դրանց իրականացումն ապահովելու նպատակով օրենքով լիազորված լինելու դեպքում Սահմանադրությամբ նախատեսված մարմինների ընդունած նորմատիվ իրավական ակտն է: Նույն օրենքի 13-րդ հոդվածի 1-ին մասի համաձայն` ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:Որպես Նախագծի ընդունման իրավական հիմք նախաբանում նշված է Եվրասիական տնտեսական հանձնաժողովի խորհրդի 23․11․2020թ․ թիվ 105 որոշման 2-րդ կետը, որի համաձայն՝ Եվրասիական տնտեսական միության անդամ երկրները նույն որոշման ընդունման օրվանից 30 օրացուցային օրվա ընթացքում պետք է տեղեկացնեն Եվրասիական տնտեսական հանձնաժողովին այն մարմինների (կազմակերպությունների) մասին, որոնք լիազորված են անդամ պետությունների կողմից համագործակցելու Եվրասիական տնտեսական հանձնաժողովի հետ՝ անդամ պետությունների արդյունաբերական ապրանքների եվրասիական ռեեստրի ձևավորման և վարման հարցերով՝ Կանոններին համապատասխան, և մարմինների մասին, որոնք իրավասու են անդամ պետությունների օրենսդրությանը համապատասխան իրականացնել Կանոններով նախատեսված վերիֆիկացում: Ելնելով վերոգրյալ իրավակարգավորումների վերլուծությունից և այն հանգամանքից, որ գործող օրենսդրությամբ լիազորող նորմ նախատեսված չէ, գտնում ենք, որ ներկայացված տեսքով Նախագծի ընդունումը կարող է լինել իրավական տեսանկյունից խնդրահարույց։ | **Ընդունվել է** |
| 3. ՀՀ ֆինանսների նախարարություն  | 18.11.2021թ․ |
| № 01/26-1/18067-2021 |
| Ուսումնասիրելով «Պետական (մունիցիպալ) գնումների համար առանձին տեսակի ապրանքների ծագման երկրի որոշման կանոններին համապատասխան Եվրասիական տնտեսական միության անդամ պետությունների արդյունաբերական ապրանքների եվրասիական ռեեստրի ձևավորման, վարման և վերիֆիկացման հարցերով լիազոր մարմիններ սահմանելու մասին» ՀՀ կառավարության որոշման նախագիծը՝ հայտնում ենք հետևյալը.«Նորմատիվ իրավական ակտերի մասին» ՀՀ օրենքի 13-րդ հոդվածի 1-ին մասի համաձայն՝ (...) Ենթաօրենսդրական նորմատիվ իրավական ակտը ունենում է նախաբան, որում նշվում է օրենսդրական իրավական ակտի հոդվածը կամ մասը, որը ներառում է Սահմանադրության 6-րդ հոդվածի 2-րդ մասով սահմանված լիազորող նորմեր:Նույն օրենքի 2-րդ հոդվածի 1-ին մասի 3-րդ կետի համաձայն՝ ենթաօրենսդրական նորմատիվ իրավական ակտ է համարվում Սահմանադրության և օրենքների հիման վրա և դրանց իրականացումն ապահովելու նպատակով օրենքով լիազորված լինելու դեպքում Սահմանադրությամբ նախատեսված մարմինների ընդունած նորմատիվ իրավական ակտը:ՀՀ Սահմանադրության 6-րդ հոդվածի 2-րդ մասի համաձայն՝ Սահմանադրության և օրենքների հիման վրա և դրանց իրականացումն ապահովելու նպատակով Սահմանադրությամբ նախատեսված մարմինները կարող են օրենքով լիազորվել ընդունելու ենթաօրենսդրական նորմատիվ իրավական ակտեր: Լիազորող նորմերը պետք է համապատասխանեն իրավական որոշակիության սկզբունքին:Սահմանադրաիրավական նշյալ նորմի բովանդակությունից բխում է, որ Սահմանադրությունը ենթաօրենսդրական նորմատիվ իրավական ակտեր ընդունելու իրավասությունը վերապահել է միայն Սահմանադրությամբ նախատեսված մարմիններին, ընդ որում, նշյալ մարմինները կարող են ենթաօրենսդրական նորմատիվ իրավական ակտեր ընդունել միայն օրենքով հստակ նախատեսված դեպքերում, իսկ լիազորող նորմերը պետք է համապատասխանեն իրավական որոշակիության սկզբունքին, այսինքն, լինեն բավականաչափ հստակ՝ օրենսդրի կամքի բովանդակությունը և սահմանները հասկանալու համար:Հետևաբար, յուրաքանչյուր դեպքում ենթաօրենսդրական նորմատիվ իրավական ակտ ընդունելու՝ Սահմանադրությամբ նախատեսված այս կամ այն մարմնի լիազորությունը պետք է ուղղակիորեն նախատեսված լինի օրենքով:Ելնելով վերոգրյալից՝ Նախագծի նախաբանն անհրաժեշտ է լրացնել Սահմանադրության 6-րդ հոդվածի 2-րդ մասի պահանջներին բավարարող լիազորող նորմով:Անդրադառնալով Նախագծով առաջարկվող այն կարգավորմանը, որ արդյունաբերական արտադրանքի արտադրության պայմանների, արտադրական և տեխնոլոգիական գործողությունների կատարման, որոնց դեպքում արտադրանքը համարվում է ծագած Հայաստանի Հանրապետությունից՝ նախատեսված պետական (մունիցիպալ) գնումների համար առանձին տեսակի ապրանքների ծագման երկրի որոշման կանոններով, փորձաքննության ակտի տրամադրման և այդ ակտում պարունակվող տեղեկատվության հետագա ստուգման իրավասու մարմին է համարվում ՀՀ առևտրաարդյունաբերական պալատի հավաստագրման բաժնի «Արմէքսպերտիզա» ՍՊԸ-ն, որն իրականացնում է պետական (մունիցիպալ) գնումների համար առանձին տեսակի ապրանքների ծագման երկրի որոշման կանոններով նախատեսված՝ Հայաստանի Հանրապետությունում արդյունաբերական արտադրանքի արտադրության պայմանների, արտադրական և տեխնոլոգիական գործողությունների կատարման փորձաքննություն, ապա հարկ ենք համարում ուշադրություն հրավիրել գնումների մասին ՀՀ օրենսդրության հետևյալ իրավակարգավորումներին.«Գնումների մասին» ՀՀ օրենքի (այսուհետ՝ Օրենք) 2-րդ հոդվածի 1-ին մասի 3-րդ կետի համաձայն՝ գնում է համարվում պատվիրատուի հատուցմամբ` ընտրված մասնակցի հետ պայմանագիր կնքելու միջոցով բոլոր տեսակի ապրանքների, աշխատանքների և ծառայությունների ձեռքբերումը, լիզինգը, պատվիրատուի կողմից նվիրաբերության կարգով իրավաբանական անձանց հատկացվող միջոցների հաշվին ապրանքների, աշխատանքների և ծառայությունների ձեռքբերումը, փոխանակման ձևով ապրանքի, աշխատանքի կամ ծառայության ձեռքբերումը:Այս համատեքստում պարզաբանման են ենթակա հետևյալ հարցերը.- արդյոք պետական (մունիցիպալ) գնումների համար առանձին տեսակի ապրանքների ծագման երկրի որոշման կանոններով նախատեսված՝ Հայաստանի Հանրապետությունում արդյունաբերական արտադրանքի արտադրության պայմանների, արտադրական և տեխնոլոգիական գործողությունների կատարման փորձաքննության իրականացումը՝ «Արմէքսպերտիզա» ՍՊԸ-ի կողմից իրականացվելու է Օրենքի իմաստով պատվիրատու հանդիսացող սուբյեկտի հատուցմամբ, թե ոչ, - եթե այո, ապա արդյոք «Արմէքսպերտիզա» ՍՊԸ-ն՝ որպես Հայաստանի Հանրապետությունում արդյունաբերական արտադրանքի արտադրության պայմանների, արտադրական և տեխնոլոգիական գործողությունների կատարման փորձաքննության իրականացնող մարմին, ընտրվել է գնումների մասին ՀՀ օրենսդրությամբ սահմանված կարգով կազմակերպված ընթացակարգի արդյունքներով: | **Ընդունվել է****Ընդունվել է**  |